Sigma 24-70mm f/2,8 DG OS HSM (Art) - Pixinfo.com
A Sigma a profi fotóriportereknek is kedvez, s hamarosan piacra dobja új, stabilizált alapzoomját, a 24-70mm f/2,8 DG OS HSM modellt.
Az időjárásálló, Art szériás objektív a népszerű 24-70mm/2,8 objektívek alternatívája, amely alap nagylátószöget és enyhe telét is kínál, f/2,8 fényerő mellett. A Sigma első ilyen modelljét még 2001-ben vezette be, az akkori Sigma 24-70mm f/2,8 EX DG ASPHERICAL képében. Az azóta bekövetkezett három frissítés mindig újabb és újabb technológiai előrelépéseket hozott, s így van ez a negyed tagnál, a Sigma 24-70mm f/2,8 DG OS HSM Art modellnél is.
Az alkalmazott három szuper alacsony szórású (SLD – Super Low Dispersion) és a négy ultraprecíz (1/100 mp pontosságal csiszolt) aszférikus lencsetagnak köszönhetően a színi hiba, az asztigmatizmus, a szférikus aberráció és a geometriai torzítás is a lehetőségekhez képest alacsony maradhatott. Az objektív rajzolata a sarkokban is kiváló és fókuszon kívül eső területek színi hibáját (laterális kromatikus aberráció) is minimalizálták.
Az élességállításhoz a korábbi modellekénél 1,3× nagyobb nyomatékot biztosító ultrahang frekvenciás (HSM) fókuszmeghajtást alkalmaztak.
A fém tubusba épített objektív külsejét hőstabil kompozitból (Thermally Stable Composite) építették fel, így az objektív tömegét is sikerült kordában tartani anélkül, hogy komoly mechanikai hátránnyal kellene számolnunk.
A kilenc lekerekített lamellából felépített rekesz elektromagnetikus vezérlésű, még a Nikon bajonettes verziónál is.
Az új fényerős standard zoom Canon, Nikon és Sigma bajonettel készül.
Felépítés 19 lencsetag 14 csoportban
Közelpont 37 cm
(átmérő × hossz) 88 mm × 107,6 mm
Előző anyagSigma 14mm f/1,8 DG HSM (Art)
Következő anyagAz új bazooka: Sigma 100-400mm F5-6,3 DG OS HSM (C)